cyanic-selkie/wikianc huggingface dataset:
Karikatuur
'n Karikatuur (van Italiaans caricatura, wat "gelaaide portret" beteken) is 'n humoristiese voorstelling van 'n persoon of situasie, waarby die mees kenmerkende trekke sterk oordryf word. Die bedoeling is gewoonlik om mense te amuseer, te beledig of om 'n politieke punt te stel.
Grondwet
Algemene kenmerke
In die meeste moderne state is die grondwet bo gewone statutêre wetgewing verhewe. Wanneer 'n amptelike handeling ongrondwetlik is, dit wil sê nie binne magte van die regering volgens die grondwet nie, is dit ongeldig, al wat dit as wetgewing bekend. Soms is die probleem nie dat 'n statuut of wet opsigself ongrondwetlik is nie, maar dat die toepassing daarvan by 'n bepaalde geleentheid wel ongrondwetlik is en dat 'n hof besluit dat, terwyl dit wel grondwetlik toegepas kan word, die betrokke geval nie toelaatbaar is nie. In so 'n geval kan slegs die toepassing ongrondwetlik verklaar word.
Middeleeue
In Engeland het Hendrik I die Vryheidshandves in 1100 uitgevaardig, wat vir die eerste keer verpligte gedrag teenoor die adelstand en geestelikes aan die koning voorgeskryf het. Hierdie idee is uitgebrei en verfyn deur die Engelse baronie toe hulle koning Johannes gedwing het om die Magna Carta in 1215 te teken. Die belangrikste enkele artikel in die Magna Carta (Artikel 39) het beslis dat die koning nie enige iemand op die ingewing van die oomblik in die tronk mag opsluit, voëlvry verklaar, verban of doodmaak nie – daar moet eers 'n wetlike proses gevolg word. Hierdie bepaling het die hoeksteen van Engelse vryheid geword. Die maatskaplike kontrak was aanvanklik tussen die koning en die adelstand, maar is geleidelik na alle mense uitgebrei. Dit het tot die stelsel van grondwetlike monargie gelei, met verdere hervorming wat die magsbalans van die monargie en adelstand na die laerhuis laat kantel het.
Domrémy-la-Pucelle
Geskiedenis
Op die plek bo-oor die dorp, waar Johanna na bewering haar goddelike visioene gehad het, is teen die begin van die 20ste eeu die basiliek van Bois-Chenu opgerig. Besoekers kan vanuit die kerk 'n pragtige uitsig in oostelike rigting oor die heuwellandskap van Lotaringe geniet.
Drama
Drama is die besondere modus van fiksie verteenwoordig in toneelspel. Die term is afkomstig van die Griekse woord δρᾶμα, drama wat "aktiwiteit" beteken, en weer afgelei is van die werkwoord vir "om te doen" of "om op te tree" (Grieks: δράω, draō). Die opvoer van drama in die teater, uitgevoer deur akteurs op ’n verhoog voor ’n gehoor, voorveronderstel samewerkende metodes van produksie en ’n kollektiewe vorm van ontvangs. Die vroeë moderne tragedie Hamlet (1601) deur Shakespeare en die klassieke Ateense tragedie Koning Oedipus (c. 429 v.C.) deur Sophokles val onder die meesterwerke van die dramakuns. ’n Moderne voorbeeld is Long Day's Journey Into Night deur Eugene O'Neill (1956).
Mynie Grové
Mynie Grové is 'n bekende Suid-Afrikaanse sangeres, liedjieskrywer en komponis. Sy het bekendheid verwerf met liedjies soos Ek Verlang Nog Altyd (saam met Jan Grové) en kinderliedjies soos Pinocchio en Tien klein Paddatjies. 'n Voorbeeld van 'n bekende liedjie wat sy gekomponeer het is Sweef soos 'n Arend (vir Bles Bridges). Een van haar grootste treffers was 'n vertolking van die liedjie Caravan Song. Sy het Suid-Afrika ook op verskeie internasionale musiekfeeste in Suid-Amerika, Pole en Portugal verteenwoordig.
Drama
Opera
Westerse opera is ’n dramakunsvorm wat tydens die Renaissance ontstaan in ’n poging om die klassieke Griekse dramatradisie te laat herleef waarin musiek en teater gekombineer is. Deur die noue verweefdheid met Westerse klassieke musiek het die opera groot veranderinge ondergaan in die afgelope vier eeue en bly dit ’n belangrike teatervorm tot vandag. Van belang is die groot invloed op die operatradisie deur die Duitse 19de-eeuse komponis Richard Wagner. Volgens hom was daar geen balans tussen musiek en teater in die operas uit sy tyd nie, aangesien die musiek as belangriker geag is as die drama-aspekte in die werke. Om die skakel met die tradisionele Griekse drama te herstel het hy die hele operaformaat in sy geheel vernuwe, en om die gelyke belangrikheid van musiek en drama in hierdie nuwe werke uit te lig het hy dit "musikale dramas" gedoop.
Pantomime
Die stories volg in die tradisie van fabels en volksvertellings. Daar is gewoonlik ’n les te leer, en met die hulp van die gehoor, red die held(in) die dag. Die soort toneelstuk maak gebruik van stereotipe karakters soos in maskeradestukke en wat ook in commedia dell'arte voorkom, en sluit die booswig, nar/dienskneg, die minnaars en so voorts in. Die toneelstukke plaas gewoonlik klem op morele dilemmas, en die goeie triomfeer altyd oor die slegte. Dit is ook hoogs vermaaklik wat dit ’n goeie metode maak om baie mense te bereik.
Boek van Jubileë
Dit was goed onder vroeë Christene bekend, soos blyk uit die geskrifte van Epifanius, Justin Martyr, Origenes, Diodorus van Tarsus, Isidorus van Alexandrië, Isidorus van Sevilla, Johannes Malalas en Georgios Kedrenos. Die teks is ook gebruik deur die gemeenskap wat aanvanklik die Dooie See-rolle versamel het. Geen volledige weergawe in Grieks of Latyn het sover bekend behoue gebly nie, maar die Ge'ez weergawe blyk ’n akkurate vertaling te wees van die weergawes in die Dooie See-rolle.
Manuskripte
Die Ethiopiese tekse, wat nou uit 27 hoofstukke bestaan, is die primêre basis van vertalings in tale soos Engels. Dele wat parallel loop met verse uit Genesis toon ’n onafhanklike styl. Selfs voor die ontdekking van die Dooie See-rolle het R.H. Charles opgemerk die Hebreeuse weergawe van Jubileë bevat teks wat nie in dieselfde trant as Genesis en Eksodus in die Masoretiese tekste en die Hebreeuse tekste wat die basis van die Septuagint vorm, geskryf is nie. Volgens een historikus wys dit dat nie eens kanonieke Hebreeuse tekste in die eerste eeue v.C. een "gemagtigde" manuskriptradisie gehad het nie.
Tussen 1947 en 1956 is sowat 15 Jubileë-rolle in vyf grotte by Qumran gevind, wat almal in Hebreeus geskryf is. Die groot getal manuskripte (meer as vir enige Bybelboek buiten Psalms, Deuteronomium, Jesaja, Eksodus en Genesis, in afnemende volgorde) dui daarop dat Jubileë algemeen by Qumran gebruik is.
Menkar
Name
Die ster se Bayer-naam is "Alpha Ceti" en sy Flamsteed-naam "92 Ceti". Die tradisionele naam, "Menkar" of "Menkab", kom van die Arabiese woord منخر manħar, "neusgat" (van die Walvis).
Christoffel Venter
Hy was direkteur-generaal van die lugmag vanaf 1940 tot 1945. Na die Tweede Wêreldoorlog was hy die besturende direkteur van die Suid-Afrikaanse Lugdiens.
Butilin
Volgens Adathias het die in die oorlog van die Gote verslane Oosgote wat hulle nog noord van die Porivier kon hou gesandtes aan die Frankiese koning Theudebald gestuur om 'n bondgenootskap met hom te smee teen die Oos-Romeinse leër onder Narses. Ofskoon Theudebald geweier het, het die broers Butilin en Leuthari die bondgenootskap bygetree. Dit kan aanvaar word dat Theudebald hierdie besluit goedgekeur het, want op hierdie manier het hy waarskynlik gehoop om invloed op Italië te wen, sonder om persoonlik en openlik Justinianus I te moes teenstaan.
Motorradio
'n Motorradio is 'n radio wat in 'n motorvoertuig ingebou is. Die motorradio was die vroegste toepassing van elektronika in motorvoertuie. Dit was asof twee van die belangrikste uitvindsels van die laaste kwart van die 19de eeu op die gebied van kommunikasie mekaar uitgesoek het om te benadruk dat beide die doel gehad het om die ruimte tussen ons heen te verklein. Dit was nie die brandstofmotor nie, maar die stoom- en die elektries aangedrewe motor wat die eerste "mobiele radiostasies" geword het.
Keizō Obuchi
Keizō Obuchi (小渕 恵三, Obuchi Keizō, 25 Junie 1937 - 14 Mei 2000) was 'n Japannese politikus wat van 1998 tot 2000 as Eerste minister van Japan gedien het en twaalf keer in die Huis van Verteenwoordigers verkies is. Sy politieke loopbaan het voortydig geëindig toe hy vroeg in 2000 'n ernstige, en uiteindelik noodlottige, beroerte gehad het.
Gregg Palmer
Gregg Palmer (25 Januarie 1927 – 31 Oktober 2015) was 'n Amerikaanse akteur. Hy was bekend vir sy rolle in die rolprente Magnificent Obsession (1954), Zombies of Mora Tau (1957), From Hell It Came (1957), en The Rebel Set (1959).
Antarktiese walvisvoël
Die Antarktiese walvisvoël (Pachyptila desolata) is 'n walvisvoël en 'n algemene besoeker aan die kus van Suid-Afrika en by verre die volopste walvisvoël in die streek. Die voël is 25 – 28 cm groot en weeg 120 - 180 g met 'n vlerkspan van 52 - 62 sentimeter. Daar broei 20 miljoen pare in die somer op subantarktiese eilande en in Antarktika; die meeste in Suid-Georgië. In Engels staan die voël bekend as Antarctic prion.
Pous Innocentius III
Kruistogte en die onderdrukking van kettery
Op 15 November 1215 open Innocentius die vierde Lateraanse Konsilie, wat as een van die belangrikste in die Middeleeue beskou word. Sewentig hervormingsgerigte besluite is geneem. Die stigting van skole is bepleit en die morele standaarde van die klerus is hoër gestel as die van leke. Die klerus word ook verbied om aan die "Godsoordeel" deel te neem, iets wat die praktyk prakties ten einde gebring het.
Demografie van Eswatini
Statistiek
Bevolking: 1,104,479 (Julie 2020)
25-54 jaar: 39.46% (2020)
15-64 jaar: 0.99 (2003 est.), 0.93 manlik/vroulik (2000)
MIV/VIGS - sterftes:: 5,500 (2012), 12,000 (2001)
Josef in Islam
Yūsuf (volle naam Yūsuf ibn Yaʿqūb ibn Isḥāq ibn Ibrāhīm; Arabies: يوسف), ook bekend as Josef, is ’n profeet in die Islam en word in die Koran genoem. Sy vader was Jakob en hy was die enigste van Jakob se seuns wat met die gawe van profesie geseën was.
Montebello
Die dorp het twee besienswaardighede: Die Louis-Joseph Papineau-herehuis in die Normandiese styl met vier torings en die Château Montebello-hotel (die Ekonomiese Spitsberaad van Wêreldleiers het hier in 1981 plaasgevind).
Michael Gover
Michael Gover (31 Augustus 1913 – Mei 1987) was 'n Engelse akteur. Hy was bekend vir sy rolle in die rolprente A Clockwork Orange (1971) en Superman (1978), en in die televisiereekse The Avengers (1961) en The Sleeper (1964).
Digby Bell
Digby Bell (8 November 1849 – 20 Junie 1917) was 'n Amerikaanse akteur. Hy was bekend vir sy rolle in die rolprente The Education of Mr. Pipp (1914) en Father and the Boys (1915).
Johanna van Arkel
Sy het 'n belangrike figuur in Westerse kultuur en die res van die wêreld geword. Van Napoleon tot vandag het Franse politici van alle oortuigings haar nagedagtenis opgeroep. Belangrike skrywers en komponiste wat werke oor haar geskep het sluit Shakespeare, Voltaire, Schiller, Verdi, Tsjaikowski, Twain, Shaw, Brecht, Anderson, Honegger, Cohen en Anouilh in. Afbeeldings van haar duur voort in rolprente, televisie, sang en selfs videospeletjies.
Margarita Levieva
Margarita Levieva (gebore 9 Februarie 1980) is 'n Amerikaanse aktrise. Sy is bekend vir haar rolle in die rolprente The Invisible (2007), Adventureland (2009), Spread (2009), en The Lincoln Lawyer (2011).
Johanna van Arkel
Lewe
Johanna was volgens oorlewering omtrent 19 tydens haar verhoor en is dus in ongeveer 1412 gebore. Sy het later getuig dat sy haar eerste visioen in ongeveer 1424 gehad het toe sy 7-jaar oud was. Sommige bronne sê weer dat dit later gebeur het toe sy 12-jaar oud was en alleen in 'n veld was waar sy stemme gehoor het. Sy het op een geleentheid gesê dat sy gehuil het toe die stemme weggegaan het omdat dit so mooi was. Sy het berig dat die aartsengel Migael, Sint Catharina van Alexandrië en Sint Margaretha haar aangesê het om die Engelse te verdryf en die dauphin na Reims te bring om gekroon te word.
Opkoms
Geskiedkundige Stephen W. Richey verduidelik haar aantrekking as die enigste bron van hoop vir 'n regering wat na aan ineenstorting was as volg:
Erfenis
Johanna het oor die volgende vier eeue 'n half-legendaries figuur geword. Aanvanklik was die hoofbronne oor haar kronieke. Vyf oorspronklike manuskripte van haar veroordelingsverhoor het tydens die 19de eeu in ou argiewe opgeduik. Historici het spoedig ook die volledige rekords van haar rehabilitasieverhoor, wat geswore getuienis van 115 getuies insluit, en die oorspronklike Franse notas van die Latynse veroordelingsverhoortranskripsie ontdek. Verskeie eietydse briewe het ook opgeduik, waarvan drie die handtekening "Jehanne" gehad het in die onsekere handskrif van 'n persoon wat nog leer skryf. Die ongewone rykdom van primêre bronne beteken dat geen ander persoon uit die Middeleeue meer volledig bestudeer is nie".
Lys van Suid-Afrikaanse digters
Hier volg 'n lys van Suid-Afrikaanse digters:
NG gemeente Burgersdorp
Agtergrond
Ds. Andrew Murray sr. van Graaff-Reinet was die gemeente se eerste konsulent, wat dienste gehou het in tydelike tente, opgerig met waens waaroor bokseile gespan is. Daarna het die lidmate 'n noodkerk gebou.
Bou van die pastorie
Nog voor Ds. Murray se koms is daar besluit om die bou van 'n pastorie uit te stel. Dit skyn asof die kerkraad eers wou wag totdat daar 'n vaste leraar is voordat daar gebou sou word. Drie maande na die reeds gemelde besluit is ds. Murray bevestig en in sy vergadering van 3 September 1849 het die kerkraad besluit om die bou van die pastorie aan A. en D. Hockley van Cradock op te dra teen 'n bedrag van 18 973 riksdaalders. Hierdie gebou sou 75 jaar lank as pastorie grbruik word. Ds. Murray is in 1850, die jaar na sy aankoms, op Burgersdorp in die huwelik bevestig met mej. Maria Ziervogel van Somerset-Oos.
Arbeid in die gemeente
Dié aanhaling teken nie alleen die toestand in die gemeente nie; dit laat ’n mens ook 'n helder insig kry van hoe ds. Murray oor die bediening van die Woord gevoel het en hoe swaar die heil van siele by hom geweeg het. Daar was ook die ernstig gesindes in die kerkraad en gemeente wat saam met ds. Murray gevoel het. Terwyl ds. Murray in die geestelike belang van die gemeente graag wou sien dat daar bidstonde in die buitewyke tot stand sou kom, het hy ook steun in die kerkraad gehad. In die kerkraadsvergadering van 31 Januarie 1857 bring diaken Van Zyl dit onder die aandag van die kerkraad, naamlik "de behoefte der gemeente ten opzigte van het huizelijk gebed als ook van bidstonden en wenscht dat de kerkeraad hierin werkzaam zal zijn, als ook in het algemeen dat de kerkeraad meer naauwlettend en belangstellend zich den geestelijken toestand der gemeenteleden zal aantrekken."
Moai
1722–1868: die val van die moai
duimnael|240px|’n Omgegooide moai. duimnael|240px|Besoekers mag nie op die moai trap nie.
Hierna is die Rapa Nui-volk verwoes deur die slawehandel wat in 1862 op die eiland begin het. Binne net ’n jaar was die enigste individue op die eiland siek, beseer en sonder leiers. Sendelinge het ook op die eiland aangekom en die gemeenskap is gou gekersten. Die sendelinge het eers hul klere en daarna hul tatoes en lyfverf verbied. Die geskiedenis van hul voorvaders is vernietig: hul kuns, geboue en heilige voorwerpe. Hulle is ook gedwing om op ’n klein deel van die eiland te gaan woon terwyl die res vir landboudoeleindes gebruik is. "Die anneksasie deur Chili het nuwe invloede na die eiland gebring en vandag is daar net ’n paar individue oor wat bande met die oorspronklike bevolking het."
ITunes
iTunes is ’n mediaspeler wat gebruik kan word om digitale musiek en video-lêers op ’n rekenaar te speel, af te laai, te berg en te organiseer. Dit kan ook die inhoud van iPod, iPhone, iPod Touch en iPad-toestelle beheer.
iTunes is op 9 Januarie 2001 deur Apple Inc. bekendgestel. Die nuutste weergawe, 10.6.3, is beskikbaar as ’n gratis aflaai vir Mac OS X v10.5 of nuwer, asook vir Windows XP, Windows Vista en Windows 7. In Junie 2010 het Apple ’n nuwe privaatheidsbeleid vrygestel wat inligting bevat het oor die opname en versameling van gebruikers se intydse ligginginligting. Die inligting is ingesluit in verskeie toestel-spesifieke EGLO’s sedert 2008 maar het eers in 2010 deel uitgemaak van Apple se algemene privaatheidsbeleid.
Izak van der Walt
Van der Walt het die lewenslig in die distrik Rustenburg aanskou en is daarna gedoop in die Gereformeerde kerk Rustenburg. Later het sy ouers, algemeen bekend as oom Izak en tant Miemie, na die Moot getrek waar Van der Walt en sy tweelingbroer, Willie, hul eerste onderwys aan die CNO-skool op Hartbeesfontein ontvang het. Hul eerste onderwysers was N. van der Walt en later P.A. Mulder en J.J. Malan. Die CNO-skool is egter later gesluit en moes hulle toe na die goewermentskool op Hartebeestfontein gaan waar meester A. Bosua die hoof was. Aan die einde van st. 5 het Van der Walt ’n beurs verwerf wat sy ouers in staat gestel het om hom na die Potchefstroom Gimnasium te stuur waar hy gematrikuleer het. In die PUK vir CHO het hy sy my studie voortgesit en ná B.A. aan die Teologiese Skool waar hy einde 1931 sy finale eksamens afgelê het.
Begin van 1932 het die gemeente van Matlabas hom gevra om tydelik as proponent daar te kom werk. In April van dieselfde jaar is hy daarheen beroep en in Julie as eerste predikant van dié kerk bevestig deur prof. J.A. du Plessis. In 1958 sou ds. Van der Walt skryf: “Die beginjare in die nuwe gemeente was moeilik. Die mense was arm, ’n swaar depressie het gedruk, die nuwe kerk wat gebou was moes afbetaal word, ens. Tye en toestande het later darem verbeter. Vervoermiddele met huisbesoeke was nie van die modernste nie. Dit het gegaan soms per muilkar, soms per motor en ’n enkele keer ook te perd, te donkie en te voet. Grappies het ook nie ontbreek nie veral nie as ons die dag met die perde en donkies moes gaan. En toe op ’n keer die diaken vlak voor die huis waar ons moes gaan huisbesoek doen van sy perd afgeval het met al sy potsierlike manewales daarby, het dit moeilik gegaan om die nodige erns by die huisbesoek te bewaar.”
Bokrivier
Die Bokrivier is 'n rivier aan die Kaapse Weskus wat in die heuwels by Vredenburg ontspring. Van daar loop dit weswaarts om die Vredenburgse heuwels en dan suidwaarts tot waar dit in die Blouwaterbaai-oord naby Saldanha uitmond. Die riviertjie is gewoonlik by sy monding skaars 'n meter breed, maar het op 7 Junie 2007 so geweldig afgekom dat dit 'n geskiedkundige klipbruggie in die oord weggespoel en 'n diep monding op die strand uitgekalwe het.
Eutrofikasie
Probleme veroorsaak deur eutrofikasie
Die oormatige toename in alge, waterplante of albei in die opgegaarde water gee aanleiding tot die volgende probleme:
Gevallestudie: Hartebeespoortdam
By die Hartbeespoortdam het daar ondertussen deur eutrofikasie teen 2004 'n bevolkingsontploffing van karp en tot 'n mindere mate babers ontstaan, sodat byna al die algevretende insekte opgevreet is. Daar is nie meer krokodille in die dam wat hierdie visbevolking kan laat daal nie. Dit het die reeds bestaande bloualge verder laat aankweek op die oortollige fosfaat in die dam. Oplaas is 'n projek geloods om die oorbevolking vis uit die dam te haal (200 ton was beoog). "Harties" se vullis en alge het ondertussen ook in Roodekoppies ingespoel (2004). Die skoonmaakproses het eers in laat-2007 begin. R22,5 miljoen is deur die Departement Waterwese en Bosbou goedgekeur sodat waterstudies gedoen kon word. Teen 2008 was slegs 3 ton vis uitgehaal weens sabotasie deur die publiek wat die visnette beskadig het (deur middel van bote wat die nette "ernstig beskadig" het). Verder sou die sediment uitgepomp moes word. Valhekke in die dam is gebruik om die alge te keer. Die giftige alge moes ook uitgepomp word. Die hoofoorsaak is egter die hoë konsentrasies stikstof en fosfaat in die water wat veroorsaak word deur die invloei (deur die Krokodilrivier) van kunsmis, waspoeier en ander skoonmaakmiddels, asook rioolafval. Drywende planteilande is ook gevestig om die toename in vriendelike waterorganismes aan te moedig. Daagliks is 500 tot 800 kg ongewenste vissoorte ook gevang om “vriendelike” vissoorte soos kurper, wat alge vreet, se getalle te vermeerder. Daar is bereken dat 50% van die water wat die Hartbeespoortdam invloei, gesuiwerde riool is, en tussen 200 tot 350 ton fosfaat jaarliks van rioolwerke die dam inspoel. Tempelhoff bly egter sinies oor die manier hoe die projek aangepak is: slegs die gevolge van eutrofikasie is behandel, maar die oorsake self is nie teengewerk nie: die besoedeling lê by die opvangsgebiede, by die sytakke van die Krokodilrivier en die ander riviere hoër op wat uiteindelik na die Hartbeespoortdam lei.
NG gemeente Witbank
duimnael|240px|links|Ds. [[Paul Nel, assessor sinodi van die Transvaalse Kerk, het die hoeksteen van die Klipkerk, ontwerp deur Wynand Louw, op 20 November 1920 gelê. Die boumeester was W.B. Anderson en die klerk van werke W.J. Vos.]]
Oos-Kaapse Provinsiale Wetgewer
Magte
Die wetgewer hou toesig oor die administrasie van die provinsiale regering van die Oos-Kaap, en die Premier van die Oos-Kaap en die lede van die Uitvoerende Raad moet aan die wetgewer verslag doen oor die uitvoering van hul individuele verantwoordelikhede. Die wetgewer bestuur ook die geldsake van die provinsiale regering deur middel van die bewillingswetsontwerpe wat die provinsiale begroting bepaal.
Ampsdraers
Die Speaker is die politieke hoof van die wetgewer en word bygestaan deur 'n adjunkspeaker. Die huidige speaker is Helen Sauls-August, en die adjunkspeaker is Mlibo Qoboshiyane; hulle is albei lede van die African National Congress.
Pella Kopieva
Die Pella Kopieva (Bulbine striata) is 'n plant en geofiet wat deel van die Asphodelaceae familie is. Die spesie is endemies aan die Noord-Kaap en kom slegs op die Pellaberg voor. Die plant is seldsaam.
NG gemeente Zeerust
Die Tweede Vryheidsoorlog
Ná die vrede het die kerkraad weer op 31 Oktober 1902 vir die eerste keer bymekaargekom. Net die voorsitter, ds. Van der Spuy, en ses kerkraadslede was aanwesig. Met leedwese is die name bekend gemaak van die kerkraadslede wat gesneuwel het in die oorlog, naamlik oudl. P.J. Lemmer (hy was een van die eerste diakens wat in 1868 gekies is), D.C. Oberholzer, C.J. Lee, J.B. Swart, en diaken J.P. Eksteen. Drie van die kerkraadslede het nog in ballingskap verkeer, naamlik G. Ferreira, J.A.J. Botha en C.J. Fouché. Ouderling P.L. Lemmer, soos baie ander, het volk en vaderland ook geliefgehad. "Hy bleef op kommando om Gods woord aan medestervelingen te brengen, met en voor hen te bidden totdat hij op verren afstand door een kogel den 9de November 1900 getroffen, en met het woord, "O God wees mij zondaar genadig" den geest gaf."
Toga
'n Toga, soms ook tabbaard genoem, is 'n wye, lang gewaad wat deur hoogwaardigheidsbekleders gedra word. Hierdie seremoniële kledy benadruk hul waardigheid en hul amp.
Cocteau Twins
In 1984 het Simon Raymonde (* 1962) Will Heggie op baskitaar vervang. Die klank van die groep het van die donkere wave-klank van die eerste plate (vergelykbaar met The Cure) na 'n gevarieerder klank verander, soos die album Treasure getuig. Die belangrikste herkenningspunte bly die innoverende sang van sangeres Fraser en die galmende kitaar van Guthrie.
Hillsdale Kollege
Oprigting en grondlegging
Edmund Burke Fairfield het in 1848 die presidentskap van die Michigan Central College oorgeneem. Op 20 Maart 1850 het die Michigan wetgewer aan die kollege die reg verleen om grade toe te ken. Die kollege het die tweede skool in Amerika geword wat vrye kunste-grade met 'n duur van vier jaar aan vroumense toegeken het.
Hillsdale Kollege is nie meer geaffilieer met enige denominasie nie, maar die kollege se webwerf vermeld as volg: "the moral tenets of Christianity as commonly understood in the Christian tradition have been essential to the mission of the College".
Erica platycalyx
Erica platycalyx is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom voor van Riversdal tot by Albertinia. Daar is vier subpopulasies en die habitat word vernietig en verklein as gevolg van indringerplante soos die rooikrans, oorbeweiding en vee wat dit dood trap.
Veringstelsel
Afhanklike vering
Voorbeelde van koppelstange vir plasingsdoeleindes is:
Onafhanklike vering
Nuwe veringstelsel tegnologieë onder ontwikkeling sluit 'n stelsel van Bose Corporation in wat rekenaarbeheerde motors gebruik om die vering te verstel na aanleiding van die heersende padtoestande, wat dan die motor gelyk en in kontak met die pad hou selfs al word daar teen 'n hoë spoed oor hobbelrige paaie of om skerp draaie gery.
Indie (musiekgenre)
Indie is 'n versamelnaam wat meestal vir rockgeoriënteerde kunsmusiek gebruik word wat oor die algemeen deur 'n afkeer van kommersiële musiek en 'n voorliefde vir eksperimentering gekarakteriseer word. Die naam is van die Engelse woord independent afkomstig, wat onafhanklik beteken. Dit het oorspronklike na die DIY-houding van die groepe of hul platekontrakte met onafhanklike plateëtikette verwys. Dit het beteken dat vry enige musiek as indie geklassifiseer kan word, van ambience tot heavy metal, maar vandag word met die term in 'n genrekonteks meestal 'n subgenre uit die alternatiewe rock, die sogenaamde indierock, bedoel wat deur groepe soos Pavement en Sonic Youth gewild begin word het.
Riemst
Riemst (Limburgs: Riems) is 'n Belgiese dorp en munisipaliteit in die suidooste van die Vlaamse provinsie Limburg, wat grens aan die Waalse provinsie Luik en die stad Maastricht in die Nederlandse provinsie Limburg. Die munisipale gebied het sowat 16 000 inwoners (2011) en 'n oppervlakte van 58 km².
Erica platycodon
Erica platycodon is 'n plant wat tot die genus Erica behoort. Die plant is endemies aan die Kanarie Eilande.
Noors
Die Noorse taal is in vier taalvorme gestandaardiseer, waarvan twee amptelike status geniet:
Die twee variante Bokmål en Nynorsk bevat 'n groot aantal elemente wat ook in die Sweedse taal voorkom. Noorweërs, Dene en Swede kan mekaar in die algemeen goed verstaan.
Nico Carstens
Nicolaas Cornelius Carstens (1926–2016) was 'n Suid-Afrikaanse trekklavierspeler, komponis en boereorkesleier. Carstens het letterlik honderde komposisies die lig laat sien en is veral bekend vir sy instrumentale treffer, Zambezi.
Lewensloop
Carstens is op 10 Februarie 1926 in Kaapstad van Nederlandse ouers gebore. Hy kry sy eerste trekklavier op die ouderdom van 13 en wen sy eerste musiekkompetisie ses maande later. Hy komponeer sy eerste musiekstuk op die ouderdom van 17 en het daarna ongeveer 'n verdere 1200 komposisies geskryf.
Noors
Die Deense skryftaal
Deens het tot by die tweede helfte van die 19de eeu as Noorweë se skryftaal gedien. Noorse dialekte het nog steeds die spreektaal oorheers, maar Deens het veral in welvarende stedelike kringe sy invloed laat geld en is onder meer in formele situasies gebruik. Die daaglikse taalgebruik is eweneens sterk deur Deens beïnvloed.
Die taal van die Noorse hoërklas het ten opsigte van sy uitspraak grotendeels op die spelling baseer en het foneties by die Noord-Skandinawiese dialekte aangesluit, terwyl alle ander kenmerke aan Deens ontleen was. Vanweë sy uitspraak het hierdie variant meer ooreenkomste met die Deense spelling getoon as die gewone Deense spreektaal wat deur 'n sterk verskil tussen sy behoudende Middeleeuse spelling en sy moderne uitspraak gekenmerk word.
Debatte oor versmelting: Samnorsk
Nogtans het hierdie beleid ná die Tweede Wêreldoorlog 'n teenreaksie van Bokmål-aanhangers se kant af uitgelok. In die 1950 en vroeë 1960's het die stryd oor 'n gemeenskaplike skryftaal dus weer opgevlam, terwyl baie distrikte Nynorsk as 'n onderwystaal laat vaar het. Net in sy Wes-Noorse hartland het Nynorsk sy sterk posisie steeds gehandhaaf.
NG gemeente Premiermyn
Stigting
Hierdie gemeente is in 1920 van die gemeente Erasmus afgestig, maar die notule van die stigtingsvergadering het verlore geraak. Die hoeksteenlegging van die kerkgebou is in Oktober 1910 deur sir. T.M. Cullinan waargeneem, na wie die dorpie genoem is.
Groot depressie
Kort ná die vertrek van ds. Rens het die eerste tekens van die depressie verskyn, met die gevolg dat die diamantmark in duie gestort het. Die De Beers-maatskappy, eienaars van die Premiermyn, is genoodsaak om die myn te sluit en die werknemers af te dank. Van die ongeveer 600 huisgesinne het slegs 15 of 20 agtergebly. Vanselfsprekend 'n uiters moeilike tydperk vir die gemeente, maar ofskoon dit 'n baie taai stryd was, wou hulle nie weer by die moedergemeente aansluit nie.
Herlewing
Die uitbreek van die Tweede Wêreldoorlog het 'n herlewing gebring as gevolg van groot militêre kampe wat hier opgerig is. Nadat die gemeente vir 11 jaar en ses maande jaar vakant was, kon hulle weer op 14 Augustus 1943 vir ds. J.W. Dednam as eie leraar verwelkom.
Ook op die gebied van die sending is destyds goeie vordering gemaak. Die gemeente het 'n evangelis gehad wat 'n taamlik uitgestrekte sendingwerkkring bearbei het.
Erica pleiotricha
Erica pleiotricha is 'n plant wat tot die genus Erica behoort en is inheems aan Mosambiek en Zimbabwe waar dit voorkom in die Chimanimaniberge.
Meyhendi Zhann
Skryfwerk
Hy begin op ’n jong ouderdom om gedigte te skryf, wat hy voordra by die plaaslike debatsvereniging. Later skakel hy egter oor na die skryf van toneelstukke. Sy skrywersnaam, Meyhendi Zhann, het ontstaan na ’n rondskommeling van sy volle name en van.
Michael Phelps
Michael Fred Phelps II (Baltimore, 30 Junie 1985) is 'n Amerikaanse swemmer. Hy het oor sy loopbaan altesaam 23 goue Olimpiese medaljes ingepalm, meer as enige ander atleet in die geskiedenis van die moderne Spele.
Somerspele van 2012
Phelps het tydens die Olimpiese Somerspele van 2012 ses medaljes verower. Vier hiervan was goue medaljes.
Compiègne
Compiègne [kɔ̃ˈpjɛɲ] is 'n stad in die Noord-Franse département Oise in die administratiewe gewes (région) Picardie, sowat 80 kilometer noord van Parys aan die Oiserivier geleë. Dit is die onderprefektuur van die gelyknamige arrondissement van Oise.
Sport
Sportsoorte
Van die meer bekende sportsoorte sluit in (alfabeties gesorteer):
Chaîne des Rôtisseurs
Vandag is daar nasionale bailliages (takke) in 123 lande met 80 000 lede, wat persoonlikhede uit die politieke, ekonomiese en kulturele lewe insluit. Die lede van die nasionale fakulteite vergader twee keer per jaar vir hulle sogenaamde nasionale en internasionale Grand Chapitre, 'n feesete met soms agt gange in vier- of vyfster-restourante wat sowat vier ure duur. Hierby tree die verskillende nasionale bailliages (streektakke) as gasheer op. Daarnaas vind sowat tien keer per jaar kleiner etes plaas, die sogenaamde Dîners Amicals.
Geskiedenis
In Frankryk word die verfynde kookkuns reeds sedert die Middeleeue as een van die pilare van die beskawing beskou. Koning Lodewyk IX die Heilige verleen aan die beste kokke van die land in 1248 die reg om 'n eie broederskap te sluit. Die Chaîne des Rôtisseurs is oorspronklik die Franse gilde van die spitbraaiers. 'n Kok, wat die kuns beheers om die beste vleis aan die spit oor die ope vuur à point (perfek) te braai, word in die tyd besonder hoog geag.
Die broederskap ("confrérie") beskou homself as 'n vereniging van professionele sjefs en kennisryke fynproewers, wat tydens hulle Dîner Amical, die tradisionele gemeenskaplike dinee, naas die kookkuns ook die ambiente van 'n restourant waardeer. Die lidmaatskap in die confrérie staan ook oop vir vroue, wat as Dame de la Chaîne gelyke regte geniet.
Ná sy uitbreiding in Frankryk het Jean Valby die Chaîne des Rôtisseurs tot 'n internasionale vereniging uitgebou. Daar is tans sowat 30 000 aktiewe lede in 123 lande. Suid-Afrikaanse bailliages is sedert 1981 gevestig in Johannesburg, Pretoria, Kwazulu-Natal, Outeniekwa en die Wes-Kaap.
Ontario
Ten opsigte van sy bevolking is Ontario die grootste en ten opsigte van sy oppervlakte die tweede grootste Kanadese provinsie na Quebec. Ontario word in die weste deur Manitoba, in die ooste deur Quebec en die Amerikaanse deelstate Michigan, New York, Ohio, Pennsilvanië en Minnesota in die suide begrens. Die grootste deel van sy grenslyn met die VSA is van natuurlike oorsprong en sluit die Lake of the Woods, die Groot Mere en die Sint-Laurensrivier in. Ontario is die enigste Kanadese provinsie wat aan die Groot Mere grens.
Geografie
Die provinsie Ontario bestaan uit drie geografiese hoofgebiede:
NG gemeente Paardekop
regs|160px|duimnael|Ds. H.J. Moolman. regs|160px|duimnael|Ds. D.J.H. van den Berg. duimnael|160px|regs|Ds. G.J.V. Bell, leraar van 1944 tot 1946. duimnael|regs|160px|Ds. J.N. Botha, leraar van 1947 tot 1950 en daarna tot sy aftrede in 1976 van die [[NG gemeente Fordsburg.]]
Kerkbou
Lidmate het toe begin praat van kerkbou, 'n ideaal wat omstreeks 1952 verwesenlik is deur die heelhartige samewerking van die gemeente wat nie weer deur skuld gedruk wil word en is daar reeds drie manne wat elkeen £1 000 bygedra het, terwyl ander dieselfde weg opgaan. So kon die gemeente in die jaar 1952 hul Godsgebou in gebruik neem, wat nagenoeg £30 000 sal beloop het en, met die seën daarby, sonder skuld ingewy kon word.
Reims
Middeleeue
Vanaf die laat antieke tydperk en die vroeë Middeleeue het Reims eeue lank 'n beduidende rol in die Europese geskiedenis gespeel. In die vroeë 5de eeu is die stad deur die dramatiese gebeure rondom die Volksverhuising geraak. Biskop Nicasus, wat omtrent 401 'n kerk in Reims opgerig het, is net vyf jaar later tydens die Vandale se aanval op die stad gedood. Hy is later heilig verklaar. In 451 het die Hunne onder die bevel van Attila die stad verower, maar hulle ná die Slag op die Katalauniese Velde naby Reims weer teruggetrek. Die Franke het Reims in 483 ingeneem.
Cornwall
Geskiedenis
Die Keltiese setlaars van die 6de eeu v.C. het die gebied vanuit die ooste binnegestroom en die ystervervaardiging en -bewerking in Cornwall ingevoer. Saam met Devon en Somerset het Cornwall die stamgebied van die Cornouiërs in die weste en die Dumnoniërs in die ooste gevorm, wat albei vroeë variante van die Kelties-Britanniese taal gepraat het.
Onderlinge twiste het aangehou totdat die legendariese koning Artus vanuit sy kasteel Tintagel met die pasifikasie van Cornwall begin het. Die kerstening van die gebied deur Ierse, Walliese en Bretonse sendelinge het in die 5de eeu 'n aanvang geneem.
Tydens die oorloë teen die Sakse het die literêre legendes van Koning Artus en Tristan en Isolde ontstaan, wat danksy hulle Bretonse weergawe, die Matière de Bretagne, die aanleiding vir die Franse ridder- en graal-epiek van die 13de en 14de eeu gegee het.
Ná die Normandiese verowering van Engeland in die jaar 1066 het ook Cornwall ses jaar later onder Normandiese heerskappy gekom, maar steeds 'n oorwegend Keltiese gebied gebly. In hierdie tydperk het Cadoc, 'n inheemse hoof, oor Cornwall geheers. Sy kenmerkende swart wapenskild met die goue buile het later die aanleiding vir die wapen van die Hertogdom van Cornwall gegee. Die Engelse koning Edward III het Cornwall tot 'n graafskap met 'n besondere status verhef. Desondanks het die destydse landelike adel van Cornwall oorwegend uit Normandiërs bestaan, met 'n Saksiese middelklas en die Keltiese bevolking as die nederste laag van die maatskappy. 'n Aantal dokumente in Kornies dateer uit hierdie tydperk, maar alhoewel die taal nog vier eeue lank gebesig is, was dit nou toenemend die taal van die armes en die gebiede in die uiterste weste. Soos elders in Engeland het Anglo-Normandies en later Engels die status van amptelike taal gekry.
Tans is Cornwall 'n graafskap (Engels: county) van Engeland en serdet 2009 'n unitary authority. Die inwoners van Cornwall is die enigste Keltiese bevolking van die Verenigde Koninkryk wat geen besondere grondwetlike status het nie.
Peter Marais
Vroeë lewe en familie
Marais is op 4 September 1948 in Kaapstad gebore. Hy het aan Hoërskool Kensington gematrikuleer en toe aan die Universiteit van Wes-Kaapland gestudeer. Marais woon steeds in Kaapstad en is met Bonita getroud. Die egpaar het kinders en kleinkinders.
Poort van Hemelse Vrede
Geskiedenis
Die poort se oorspronklike naam was Chengtianmen (vereenvoudigde Sjinees: 承天门, tradisionele Sjinees: 承天門, pinyin: Chéngtiānmén), wat "Poort van die Aanvaarding van die Hemelse Mandaat" beteken, en is menigmaal vernietig en weer gebou. Die oorspronklike konstruksie is in 1420 gebou en is geskoei op die poort van ’n keiserlike gebou in Nanjing wat dieselfde naam gehad het.
Verbode Stad
Die kompleks is tussen 1406 en 1420 gebou. Dit bestaan uit 980 geboue en staan op ’n terrein van 72 ha. Die argitektuur is tradisioneel Chinees en dit het kulturele en argitektoniese ontwikkelings in Oos-Asië en elders beïnvloed. Die Verbode Stad in in 1987 deur Unesco as ’n wêrelderfenisgebied verklaar en word gelys as die grootste versameling bewaarde antieke houtstrukture in die wêreld.
Crater Cruise Bergfietswedren
Omstredenheid
In 2008 het 'n rooibokram konsternasie veroorsaak toe hy een van Suid-Afrika se voorste vroue-fietsryers, Yolandi du Toit, tydens die Crater Cruise-bergfietswedren van haar fiets gestamp het.
Verbode Stad
Naam
Die naam is op verskeie vlakke betekenisvol. Zí ("purper" of "pers") verwys na die Noorderster, wat in antieke China die Zíwei-ster genoem is. In tradisionele Chinese astrologie was dit die blyplek van die Hemelse Keiser. Die Verbode Stad, as die woning van die aardse keiser, was die aardse weergawe daarvan. Jin, of "Verbode", verwys na die feit dat niemand die stad sonder die keiser se toestemming kon binnegaan of verlaat nie. Chéng beteken "stad".
Geskiedenis
duimnael|240px|Die Oostelike Gloriepoort. Nadat dit die tuiste van 24 keisers was – 14 van die Ming- en 10 van die Qing-dinastie – was die Verbode Stad van 1912 af nie meer die politieke sentrum van China nie nadat Puyi, China se laaste keiser, geabdikeer het. Volgens ’n ooreenkoms met die regering van die nuwe Republiek China het Puyi in die Binnehof aangebly terwyl die Buitehof vir openbare gebruik oopgestel is, totdat Puyi ná ’n bewindsoorname in 1924 uitgeskop is.
VfL Frohnlach
Stadion
Duitsland se grootste strandsokkertoernooi vind jaarliks op die B-veld plaas.
Verbode Stad
Uitleg
F. Poort van Opperste Harmonie
L. Paleis van Hemelse Reinheid
]]
Mure en poorte
Die Meridiaanpoort het twee vleuels wat uitsteek en saam vorm hulle drie kante van ’n vierkantige plein. Die poort het vyf ingange. Die middelste ingang is deel van die Keiserlike Weg, wat die sentrale as van die stad en van die antieke stad Beijing self vorm. Dit loop heelpad van die Poort van China in die suide tot by Jingshanpark in die noorde. Net die keiser mag op die pad geloop of gery het, behalwe die keiserin op haar troudag en topstudente nadat hulle die Keiserlike Eksamen geslaag het.
Binnehof, of noordelike deel
duimnael|links|Die troon in die Paleis van Hemelse Reinheid. duimnael|links|’n Vergulde leeu voor die Paleis van ’n Kalm, Lang Lewe.
Museumversameling
Einde 2016 het die Paleismuseum ’n nuuskonferensie gehou waarop hulle aangekondig het 55 132 voorheen ongelyste voorwerpe is tussen 2014 en 2016 in ’n opname ontdek. Die totale getal voorwerpe in die museum se versameling is nou 1 862 690.
Lys van landname in verskeie tale (D-I)
Lande word alfabeties deur hul tans bekendste naam in Afrikaans gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord.
Inhoudsopgawe: D — E — F — G — H — I
Agaat
Vorming en eienskappe
Hol agate kan ook ontstaan ​​as gevolg van die afsetting van vloeistofryke silika wat nie diep genoeg in die holte binne gedring het om dit volledig te vul nie. In so 'n geval sal agaatkristalle vorm binne die verminderde holte, met die bopunt van elke kristal wat na die middel van die holte wys. Die grondlaag is dikwels donkergroen, maar kan deur ysteroksied verander word na 'n roesagtige voorkoms.
Petrus Venter
Gemeentebediening
Die drie kerke was 'n uitgestrekte arbeidsveld; die verste lidmate van Magol het op Mahalapye in die Protektoraat gewoon, meer as 200 myl vanaf Potgietersrust. Ds. Venter skryf in 1958: "Die predikant was 'n reisiger. 'n Opmerking wat ds. H.J. Venter op 'n keer teenoor een van die destydse hoogleraars van die Teologiese Skool gemaak het, naamlik dat sy studeerplek agter die motorkar se stuurwiel is – wat vir die hooggeagte professor skokkend was! – was ook in my geval waar. Ja, hoe baie moes die gemeentes verduur as gevolg van preke waaraan geen grondige studie ten grondslag gelê het nie! Met my vertrek kon Potgietersrust selfstandig beroep, terwyl Koedoesrand en Magol 'n nuwe kombinasie aangegaan het. Opmerklik dat sowel Potgietersrust as die gekombineerde Koedoesrand-Magol prop. (nou ds.) G.B.S. Pasch beroep het, en albei was daarvan oortuig dat dié proponent die enigste was wat daar kon arbei!"
Breër betrokkenheid
Ds. Peet Venter is in sy bedieningsjare tot verskeie deputategroepe van meerdere vergaderings verkies. Tydens die eeufees van die Gereformeerde Kerk te Rustenburg het die grootste deel van die reëlings op hom afgekom, 'n taak wat hy met onderskeiding uitgevoer het.
Gesinslewe
duimnael|regs|270px|Ds. Petrus Venter, sy vrou, wat hom ontval het voor 1959, en hul dogtertjie, Anna.
Troyes
Geskiedenis
Van die bekendste persoonlikhede uit hierdie tydperk was die Joodse geleerde Rasji (rabbi Sjelomo ben Isaak, 1040–1105) wat hier sy beroemde kommentaar oor die Talmoed geskryf het, en die beroemde Middeleeuse Franse digter Chrétien de Troyes (omtrent 1140 tot 1190), skrywer van die werk Parsival oor die soektog na die Heilige Graal. Troyes het danksy Thibaut IV se seun, Hendrik die Vrygewige, tot een van die beduidendste literêre en kulturele sentra in Wes-Europa en die bakermat van die Franse roman ontwikkel. Daarnaas het hier in 1128 die Konsilie van Troyes plaasgevind.
Gedurende die laat Middeleeue en die vroeë Renaissance-tydperk het Troyes tot een van die beduidendste sentra van die beeldhoukuns ontwikkel waar onder meer die Meester van Chaource en Jacques Bachot werksaam was.
Oceanodroma
Oceanodroma is 'n genus van voëls in die familie van stormvoëltjies (Hydrobatidae). Die genus omvat 14 spesies.
Italiese tale
Deur die verowering van die gebied deur die SPQR het net die Latynse taal, wat in die gebied van Latium gepraat word, oorleef. Uit die Latynse volkstaal het die Romaanse tale geleidelik ontstaan.
Г
Г (kleinletter: г) is ’n letter van die Cyrilliese alfabet. Dit word uitgespreek as /g/ of /ɦ/, na gelang van die taal. Dit word gewoonlik getranslitereer met die Latynse letter G, maar vir Oekraïense, Belarussiese en Roeteense name en woorde word H gebruik.
ICloud
Eienskappe
Die wolkgebaseerde stelsel laat gebruikers toe om musiek, foto’s, toepassings, dokumente, boekmerke, aanmanings, rugsteune, notas, iBoeke en kontakte te berg en dit dien ook as ’n platform vir Apple se e-posbedieners en kalenders. Derdeparty iOS- en OS X-toepontwikkelaars kan iCloud-funksionaliteit in hul toeps inbou deur die iCloud-toepassingprogrammeringskoppelvlak (TPK).
Bergingspryse
Met die bekendstelling in 2011 was 5 GB-spasie gratis beskikbaar. Addisionele bergingspasie kon gekoop word in stapels van 10, 20 of 50 GB (met 50 GB die maksimum) vir VS$20, ₤14 of €16 per 10 GB per jaar.
Stelselvereistes
Om ’n nuwe rekening te skep benodig iCloud ’n toestel wat met iOS 5.x of ’n Mac wat met Lion werk. Sinkronisering met ander masjiene benodig ’n rekenaar met Windows Vista (Dienspakket 2) of Windows 7 waarin die iCloud-beheerpaneel gebruik word, of Outlook 2007 of nuwer om kalenders, kontakte en aanmanings te sinkroniseer. As opsionele beykomstigheid kan Internet Explorer 8 of nuwer of Safari 5.1.1 of nuwer gebruik word om boekmerke te sinkroniseer. Aanlyntoegang tot iCloud benodig ’n versoenbare webblaaier. Huidige MobileMe-gebruikers kan hul rekenings na ’n iCloud-rekening skuif met behoud van dieselfde rekeningbesonderhede.
Mars (mitologie)
Mars was in die Romeinse mitologie die god van die oorlog. Hy was die seun van Jupiter en Juno. Hy word met wolwe en spegte verbind asook met die eerste maand van die Romeinse kalender wat Martius genoem word. Later is hy aan die Griekse god Ares gelykgestel.
Die kultus van Mars was veral vir die Romeinse soldate belangrik. Legioene wat 'n veldtog begin doen dit vanaf die godheid se tempel en militêre diens in die leër word gesien as deel van die kultus. In die keisertyd word Mars Ultor – die wreker – die god wat die Caesars (keisers) behoed en wreek.
SA
SA kan verwys na:
D.P.M. Botes
Lewe en werk
David Petrus Matthijs Botes is op 7 Julie 1937 op Witbank gebore. Hy word groot op Uitenhage en matrikuleer in 1953 aan die Hoërskool Ben Viljoen op Groblersdal, waar sy vader enkele jare tevore in die distrik begin boer het. Daarna skryf hy in vir die gekombineerde Transvaalse Hoër Onderwysdiploma aan die Normaalkollege en die Universiteit van Pretoria, maar voltooi nie die kursus nie. Later verwerf hy ’n B.A.-graad aan dieselfde universiteit, met Afrikaans-Nederlands en Afrikaanse en Nederlandse Kultuurgeskiedenis as hoofvakke. Hy voltooi ook kursusse in Argeologie en Kunsgeskiedenis en verwerf daarna ’n B.A. Honneurs-graad in Afrikaans-Nederlands aan die Universiteit van Suid-Afrika. Hierna swerf hy deur Angola, Mosambiek, Rhodesië en Suidwes-Afrika, waar hy en sy vrou (die bibliotekaresse Martie Grobler) vir ’n ruk lank in Windhoek woon. In Oktober 1960 keer hulle terug na Pretoria. Hier aanvaar hy ’n pos by die Departement van Onderwys, Kuns en Wetenskap. Onder professor Wilfried de Pauw voltooi hy in 1963 aan die Universiteit van Suid-Afrika ’n M.A.-graad met ’n verhandeling oor “’n Ondersoek na verteenwoordigende literêre opvattinge van die futurisme, kubisme, dadaïsme en surrealisme”. In die winter van 1965–1966 doen hy onder professor Jean Weisgerber aan die Université Libre de Bruxelles in België navorsing vir ’n tesis oor die digter Gaston Burssens, een van die belangrikste Vlaamse Ekspressionistiese digters. Wanneer hy terugkeer na Suid-Afrika is professor De Pauw aangestel as diplomaat en wanneer hy niemand vind met belangstelling in die onderwerp nie, laat vaar hy die proefskrif. In hierdie tyd is hy bevriend met verskeie skrywers en kunstenaars, onder wie politieke andersdenkendes soos Walter Battiss, Sipho Sepamla en Wopko Jensma.
Adolf Hitler
Loopbaan as leier van die Nazi-party
In 1938 het Hitler homself tot opperbevelhebber van die weermag verklaar en Oostenryk se aansluiting by die Duitse Ryk bewerkstellig. Die München-ooreenkoms, wat op 30 September 1938 onderteken is en waarin ander Europese moondhede die inlywing van die Duitssprekende Sudeteland in Tsjeggo-Slowakye by die Duitse Ryk aanvaar het, het Hitler reeds op 15 Maart 1939 verbreek deur die res van Tsjeggo-Slowakye binne te val. Sy bevel om Pole in September 1939 binne te val het tot die uitbreek van die Tweede Wêreldoorlog in Europa gelei.
Wes-Kaapse Provinsiale Parlement
Die Wes-Kaapse Provinsiale Parlement is die primêre wetgewende liggaam van die provinsie Wes-Kaap. Dit het 'n eenkamersamestelling en verkies die premier en die provinsiale kabinet uit die lede van die leierparty of koalisie in die parlement.
Magte
Die wetgewer is by magte om wetgewing op verskeie terreine aan te neem, soos uiteengesit in die nasionale grondwet; op sommige terreine word die wetgewende mag met die nasionale parlement gedeel, terwyl ander vir die provinsie gereserveer word. Die velde sluit sake soos gesondheid, onderwys, landbou, behuising, beskerming van die omgewing en ontwikkelingsbeplanning in.
Potjomkindorp
Hoewel moderne historici meen die verhaal van hierdie vals draagbare dorpe is oordryf, is daar gerugte dat Potjomkin sulke dorpe aan die oewers van die Dnieperrivier laat oprig het om die Russiese keiserin te beïndruk; nadat sy verbygery het, is die strukture glo afgebreek en verder aan op die roete heropgerig asof dit ander dorpe was.
Palinologie
Plantkundiges wat lewende stuifmeel of spore bestudeer bedryf aktuopalinologie, terwyl geoloë wat met fossiele stuifmeel of spore werk paleopalinoloë is.